21 DIKONTAKA O se ke wa saena eng kapa eng eo o sa e balang kapa hona ho e utlwisisa hantle. Haeba o sa utlwisise kontraka, kopa motho e mong ya tsebang ho o thusa. O se ke wa saena kontraka haeba mokadimani kapa morekisi a sa o dumelle ho fumana motho e mong ho e hlahloba pele. Etsa bonnete ba hore ditshepis tsohle tsa molomo di kenyeleditswe ka hara kontraka e ngotsweng. Ha o na ba le hona ho tshepa seo morekisi a se buileng, haeba se sa ngolwa ka hara kontraka. O se ke wa saena kontraka e nang le dibaka tsa dikgeo. Taka mela dikgeong tseo pele. Etsa bonnete ba hore o fumana khopi ya kontraka eo o e saenetseng mme o e boloke sebakeng se tshireletsehileng. Etsa selekane kapa kontraka feela le mekgatlo e nang le setumo se lokileng. Boemong ba bakadimani ba banyenyane bapisa ditekanyetso tsa tswala mme o etse bonnete hore mokadimani e monyenyane o ngodisitswe ho Molaodi wa Mekitlane ya Naha (National Credit egulator). Mohala: or 0860 NC NC. INSHOENSE LE MATSETE Bareki ba bangata ba buisana le barekisi ba bangata ba inshorense mabapi le dipholisi tsa lepato, matlole a penshene, inshorense ya bophelo le inshorense ya thepa. Balaodi ba matsete ba bile ba fana ka ditshebeletso tsa bona ho bareki. Molao wa Boeletsi ba tsa Ditjhelete le Ditshebeletso tse Bohareng (The Financial Advisory and Intermediary Services (FAIS)) o baballa bareki ba rekang kapa ba tsetelang ho dihlahiswa tsa tjhelete. Phumantsho ya keletso ka mofepedi wa sehlahiswa (mohlala, mofani wa inshorense), moemedi wa inshorense kapa molaodi wa matsete, le phano ya ditshebeletso tsa bohareng ka mohlahisi wa ditjhelete tsa bohareng, di babaletswe ke Molao ona o ka hodimo. Haese ha ba tshwaneleha, batho ba amehang diketsong tsena ba lokela ho ba le dilaesense tsa Lekgotla la Ditshebeletso tsa Ditjhelete Financial Services Board (FSB) mme mokgwa wa mmaraka wa bona (ke hore mokgwa oo ba lokelang ho sebetsana le bareki) o laolwa ke Molao. Bareki ba lokela hore ka nako e tlang ba etse bonnete ba hore ba etsa kgwebo feela le bafani ba ditjhelete ba nang le dilaesense kapa baemedi. Molao o bile o baballa ofisi ya (the FAIS Ombud) e le ho sebetsana le ditletlebo tsa moreki kgahlano le bafani ba ditshebeletso tsa tjhelete kapa baemedi ba bona. Sepheo sa Ombud ke hore ditletlebo di lokela ho rarollwa ka potlako le ka bobebe ka ntle ho ditshenyehelo ho moreki